**1. DRUGA SVETOVNA VOJNA**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Druga svetovna vojna. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Navedem primere kršenja določil pariške mirovne konference in reakcijo Francije in Anglije. |  |  |  |  |
| Zapišem datum začetka druge svetovne vojne in države žrtve nemške agresivne politike. |  |  |  |  |
| Opišem dogajanje v angleški notranji politiki po začetku vojne. |  |  |  |  |
| Pojasnim izraza nemškega poveljstva Barbarosa in Morski lev. |  |  |  |  |
| Pojasnim odločitev ZDA za vstop v vojno. |  |  |  |  |
| Naštejem in pojasnim razloge za preobrat v vojni leta 1942. |  |  |  |  |
| Opišem dogajanje v vojni na Pacifiku in sklepam, zakaj so te bitke bile prelomnica v vojni med ZDA in Japonsko ter zapišem ugotovitve. |  |  |  |  |
| Navedem posledice poraza v bitki pri El Alameinu. |  |  |  |  |
| Opišem odločilen nemški poraz na vzhodni fronti in sklepam o vzrokih ter zapišem opažanja. |  |  |  |  |
| Pojasnim vzrok za odlaganje nemškega napada na SZ. |  |  |  |  |
| Naštejem države podpisnice trojnega pakta. |  |  |  |  |
| Zapišem datum in poimenujem podpisnika atlantske listine ter pojasnim njeno vsebino. |  |  |  |  |
| Sklepam o vojaških posledicah podpisa listine takrat  in za današnji čas ter zapišem ugotovitve. |  |  |  |  |
| Pojasnim razloge za nasilje nad civilnim prebivalstvom. |  |  |  |  |
| Opišem odziv prebivalstva na nasilje in pojasnim eno od oblik odziva. |  |  |  |  |
| Naštejem novosti na področju tehnologije. |  |  |  |  |
| Pojasnim vzroke za zavezniško zavlačevanje pri izkrcanju v Normandiji. |  |  |  |  |
| Sklepam, zakaj japonski režim ni bil pripravljen končati vojne ter zapišem ugotovitve. |  |  |  |  |
| Ovrednotim in utemeljim ameriško odločitev za atomsko bombo in posledice tega dejanja za ves svet v prihodnje in vse do danes ter zapišem ugotovitve. |  |  |  |  |
| Naštejem »velike tri« in ovrednotim ter utemeljim njihove odločitve. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Na karti pokažem bojišča druge svetovne vojne, posamezne ozemeljske pridobitve ter prizadevanja bo povojni politično-ozemeljski ureditvi sveta. |  |  |  |  |
| Ključne dogodke in pojave (politično-diplomatske in vojaške) iz časov druge svetovne vojne umestim v časovni trak. |  |  |  |  |
| Znam izbrati informacije in dokaze iz različnih besedil, zemljevidov, fotografskega in filmskega gradiva ter oblikovati odgovore, mnenja in interpretacije na vprašanja z delovnega lista. |  |  |  |  |
| Napišem sestavek s krajšim razmišljanjem o vzrokih za snemanje filmov s tematiko druge svetovne vojne. |  |  |  |  |
| Z argumenti sodelujem v spletnem forumu (argumenti vsebujejo dokaze in primere iz virov). |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Oblikujem pogled na svet, ki temelji na spoštovanju človekovih pravic, enakosti, demokracije in odgovornega in kritičnega državljanstva, razumevanju in spoštovanju različnih ver, kultur in skupnosti ter predstavim, v kolikšni meri so bile zapisane vrednote kršene v času druge svetovne vojne. |  |  |  |  |
| Obsodim zločine proti človeštvu, genocide, holokavst, in druge oblike množičnega kršenja človekovih pravic, ki so bili povzročeni v času druge svetovne vojne ter navedem konkretne primere zločinov ter kakšno obsodbo so doživeli v mednarodni javnosti. |  |  |  |  |

**Ocenjevanje sestavka (poročila pri 19. nalogi)**

|  |  |
| --- | --- |
| **Ocena** | **Opisni kriterij** |
| **Odlično** | Vključena so vsa pomembna zgodovinska dejstva in dokazi;  vključeni so zanimivi primeri v podporo argumentaciji;  razlago dopolnjuje s podpornimi argumenti;  dosledno je uporabljena ustrezna zgodovinska terminologija;  predstavljena so z dejstvi, dokazi in primeri podprta lastna stališča;  dosledno je upoštevan zgodovinski kontekst. |
| **Prav dobro** | Vključena so vsa pomembna zgodovinska dejstva in dokazi;  vključeni so zanimivi primeri v podporo argumentaciji;  razlage ne uspe podpreti z vsemi možnimi podpornimi argumenti;  pri uporabi zgodovinske terminologije ni vedno dosleden;  k tezi navaja tuja stališča in poskusi predstaviti tudi lastna stališča;  dosledno je upoštevan zgodovinski kontekst. |
| **Dobro** | Vključena je večina pomembnih zgodovinskih dejstev in dokazov;  vključeni so posamezni primeri v podporo argumentaciji;  razlage ne uspe podpreti z možnimi podpornimi argumenti;  pri uporabi zgodovinske terminologije ni dosleden;  k tezi skuša navajati tuja stališča;  meša sedanjost z obravnavanim zgodovinskim kontekstom. |
| **Zadostno** | Vključenih je le del pomembnih zgodovinskih dejstev in dokazov ali pa manj pomembni;  razlage ne dopolnjuje s podpornimi argumenti in slikovitimi primeri;  meša sedanjost z obravnavanim zgodovinskim kontekstom. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih,  na temelju virov sklepa o vzrokih in posledicah in jih samostojno razlaga in utemeljuje,  ločuje dejstva in mnenja in oblikuje samostojne zaključke,  na temelju podatkov z zemljevidov oblikuje samostojne zaključke,  pomen dogodkov in pojavov samostojno presoja in utemeljuje po svojih besedah,  je suveren pri delu v spletni učilnici in z e-listovnikom. |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).